**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**ÎN INTERVALUL 04.04.2023 ora 08.00 – 05.04.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 05.04.2023, ora 08.00**

**RÂURI:**

**I.N.H.G.A.** a emis o **actualizare ATENŢIONARE Hidrologică, cod galben, AVERTIZARE Hidrologică, cod portovaliu şi roşu,** valabilă în intervalul **04.04.2023 ora 12:00 – 05.04.2023 ora 24:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice **Bega Veche, Bega, Timiş, Bârzava, Moraviţa, Caraş, Nera, Cerna, Dunăre – afluenţii mici aferenţi sectorului amonte confluenţă Desnăţui, Desnăţui, Jiu, Olt, Argeş,** cu posibile depăşiri ale **COTELOR DE APĂRARE**, astfel:

**COD GALBEN**

 **În intervalul 04.04.2023 ora 12:00 – 05.04.2023 ora 24:00** pe râurile din bazinele hidrografice: Bega Veche – bazin superior, Bega – bazin amonte S.H. Topolovăţ **(judeţul Timiş)**, Timiş, Bârzava, Moraviţa, Caraş, Nera **(judeţele: Caraş Severin şi Timiş)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Dunăre – afluenţii mici aferenţi sectorului amonte confluenţă Desnăţui **(judeţele: Caraş Severin, Mehedinţi şi Dolj)**, Desnăţui **(judeţele: Mehedinţi şi Dolj)**, Jiu – bazin aval S.H. Sadu **(judeţele: Gorj, Mehedinţi şi Dolj)**, Olt – afluenţii aferenţi sectorului aval confluenţă cu râul Lotru **(judeţele: Vâlcea, Argeş, Gorj, Olt şi Dolj)**, Argeş – bazin superior, Dâmboviţa – bazin superior **(judeţele: Argeş şi Dâmboviţa)**.

**COD PORTOCALIU**

 **În intervalul 04.04.2023 ora 15:00 – 05.04.2023 ora 12:00** pe râurile din bazinele hidrografice: Caraş – bazin superior şi afluenţi bazin mijlociu şi inferior, Nera, Cerna – afluenţii aferenţi sectorului aval Ac. Herculane **(judeţul Caraş Severin)**.

 **Se ridică începând cu data de 04.04.2023 ora 12:00 Avertizarea Hidrologică din celelalte bazine hidrografice avertizate anterior.**

Aceaste mesaje au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

* - *ARGEŞ, CARAŞ-SEVERIN, DÂMBOVIŢA, DOLJ, GORJ, MEHEDINŢI, OLT, TIMIŞ şi VÂLCEA – ATENŢIONARE Hidrologică, cod Galben*
* - *CARAŞ-SEVERIN – AVERTIZARE Hidrologică, cod Portocaliu*

**Debitele au fost în creştere** datorită precipitațiilor lichide prognozate, cedării apei din stratul de zăpadă şi propagării pe râurile din bazinele hidrografice: Moravița, Caraș, Nera, Cerna, Jiu, Olt, Vedea, Argeș, Ialomița, Rm. Sărat, Putna, bazinele superioare și mijlocii ale Begăi, Timișului, Bârzavei și bazinele mijlocii și inferioare ale Buzăului și Trotușului, iar pe cursurile inferioare ale Someșului și Mureșului, doar prin propagare.

Pe râurile din bazinele: Vișeu, Iza, Tur, Crasna, Barcău, Crișuri, bazinele superioare și mijlocii ale Someșului și Mureșului și cursurile inferioare ale Begăi, Timișului și Bârzavei, debitele au fost în scădere, iar pe celelalte râuri, au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe râurile din bazinele hidrografice: Someş, Crasna, Barcău, Crișuri, Mureș (exceptând Târnava Mare), Bega, Timiş, Bârzava, Moravița, Caraş, Nera, bazinul superior al Jiului, bazinul mijlociu al Oltului, cursul superior al Buzăului, cursul superior și mijlociu al Bistriței (afluent al Siretului) și mai mici (sub 30%) pe râurile din bazinele hidrografice: Vedea, Tazlău, Bârlad și Jijia.

În interval s-au situat peste:**COTELE DE ATENȚIE** râurile la stațiile hidrometrice: Hușnița – Strehaia (300+17)-jud. MH, Desnățui – Călugărei (150+15)-jud. DJ, Jilț – Turceni (350+56)-jud. GJ, și Bughea – Bughea de Jos (150)-jud.AG.

Se situează peste:

-**COTELE DE ATENŢIE** râurile la stațiile hidrometrice: Cigher – Chier (300+16)-jud. AR, Secaș – Colibi (300+60)-jud. AB, Sașa – Poieni (50)-jud. TM, Moravița – Moravița (250+12)-jud. TM, Timiș – Grăniceri (600+98)-jud. TM, Bârzava - Partoș (50+126)-jud. TM, Tău – Soceni (60)-jud. CS, Sasca Montană – Nera (190+6)-jud. CS, Jiu – Răcari (330+48)-jud. DJ și Raznic – Breasta (380+50)-jud.DJ.

În interval au fost emise două **ATENȚIONĂRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ** nr. 32 din 04.04.2023.

**Debitele vor fi în creștere,** datorită precipitațiilor lichide, importante cantitativ prognozate, cedării apei din stratul de zăpadă și propagării pe râurile din bazinele hidrografice: Mureș, Bega, Timiș, Bârzava, Moravița, Caraș, Nera, Cerna, Jiu, Olt, Vedea, Argeș, Ialomița, Buzău, Rm. Sărat, Putna, Trotuș și pe râurile din Dobrogea.

 Pe râurile din bazinul hidrografic Bârlad și pe afluenții Prutului, debitele vor fi staționare, iar pe celelate râuri vor fi în general în scădere.

Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri cu posibile depăşiri ale **COTELOR DE APĂRARE** pe unele râuri din sudul, vestul și sud-vestul țării, datorită precipitațiilor lichide, mai însemnate cantitativ, prognozate, cedării apei din stratul de zăpadă și propagării.

Se menține în vigoare **AVERTIZAREA HIDROLOGICĂ** nr. 32 din 04.04.2023.

**DUNARE:**

**Debitul la intrarea în țară** (secțiunea Baziaș) **în** **intervalul 04 – 05.04.2023 a** **fost în creştere**, având valoarea de **6600 m3/s,** sub media multianuală a lunii **aprilie (7900 m3/s).**

În aval de Porţile de Fier debitele au fost în creștere pe sectorul Gruia – Vadu Oii și în scădere pe sectorul Brăila – Tulcea.

**Debitul la intrarea în țară (secțiunea Baziaș) va fi în creștere (6700 m3/s).**

În aval de Porțile de Fier debitele vor fi în creștere pe sectorul Gruia – Galați și în scădere pe sectorul Isaccea – Tulcea.

**2.** **Situaţia meteorologică în intervalul 04.04.2023, ora 08.00 – 05.04.2023, ora 08.00**

**A.N.M.** a emis **o actualizare INFORMARE Meteorologică, ATENŢIONARE Meteorologică, cod galben AVERTIZARE Meteorologică, cod Portocaliu:**

**actualizare INFORMARE Meteorologică -** valabilă în intervalul **04.04.2023, ora 10.30 – 08.04.2023, ora 10.00**, vizând **vreme deosebit de rece, predominant ninsori, intensificări ale vântului,** conform căreia: Vremea va fi deosebit de rece, iar temperaturile vor fi cu 8...12 grade sub mediile multianuale.

În jumătatea de nord a țării vor fi precipitații predominant sub formă de ninsoare, iar local și temporar vântul va avea intensificări, cu viteze în general de 45...55 km/h îndeosebi în Moldova, Dobrogea, sudul Banatului și al Olteniei, precum și la munte.

**actualizare ATENŢIONARE Meteorologică, cod galben -** valabilă în intervalul **04.04.2023, ora 10.30 – 05.04.2023, ora 14.00**, vizând **intensificări ale vântului, predominant ninsori și strat de zăpadă,** conform căreia: Vântul va avea intensificări temporare în Muntenia, Dobrogea și local în Oltenia și Moldova unde rafalele vor depăși 55...65 km/h și pe arii restrânse 70...75 km/h.

La munte, în Transilvania și local în Maramureș vor fi precipitații, predominant ninsori, temporar viscolite și se va depune strat de zăpadă.

*Notă: În restul țării local și temporar vor fi precipitații, moderate cantitativ, sub formă de ploaie în sud și sud-est și mixte în rest. În vest, vântul va avea intensificări de scurtă durată.*

**actualizare AVERTIZARE Meteorologică, cod portocaliu -** valabilă în intervalul **04.04.2023, ora 10.30 – 05.04.2023, ora 14.00**, vizând **ninsori abundente, temporar viscolite și strat consistent de zăpadă,** conform căreia: În cea mai mare parte a Moldovei și în Carpații Meridionali și Orientali în special la altitudini de peste 1400 m va continua să ningă, temporar viscolit (rafale de peste 55...65 km/h) și se va depune strat consistent de zăpadă.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *toate Prefecturile Judeţelor Ţării – INFORMARE Meteorologică.*
* - *ALBA, ARAD, ARGEŞ, BRAŞOV, BRĂILA, BUZĂU, BIHOR, BISTRIŢA-NĂSĂUD, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, MARAMUREŞ, MEHEDINŢI, MUREŞ, OLT, PRAHOVA, SIBIU, TELEORMAN, TIMIŞ, TULCEA, VÂLCEA, VASLUI, ILFOV şi Municipiul Bucureşti – ATENŢIONARE Meteorologică, cod Galben*
* - *ALBA, ARGEŞ, BACĂU, BRAŞOV, BOTOŞANI, BUZĂU, CARAŞ-SEVERIN, COVASNA, DÂMBOVIŢA, GORJ, HARGHITA, HUNEDOARA, IAŞI, MEHEDINŢI, NEAMŢ, PRAHOVA, SIBIU, SUCEAVA, VÂLCEA şi VRANCEA – AVERTIZARE Meteorologică, cod Portocaliu*

**În ţara,** vremea s-a răcit semnificativ față de ziua precedentă în majoritatea zonelor țării și a devenit deosebit de rece.

Temperaturile maxime s-au încadrat între -1 grad la Joseni și 11 grade la Tulcea, Gorgova, Gura Portiței, Sfântu Gheorghe-deltă, Corugea, Jurilovca și Medgidia - valori în general cu 8...12 grade mai mici față de normele perioadei.

Cerul a fost noros, în Oltenia, Muntenia și Dobrogea a plouat, în Moldova și Transilvania au predominat ninsorile, iar în rest au fost precipitații mixte. La munte a nins. Cantitățile de apă au fost în general moderate în sudul, centrul și estul țării, iar în Moldova și la munte pe arii restrânse s-au depășit 25 l/mp. Vântul a avut intensificări în Muntenia, Dobrogea, local în Moldova, Oltenia și la munte unde rafalele au fost în general de 55...65 km/h și izolat peste 70 km/h, iar pe arii mai restrânse și la intensitate mai mică și în vest și nord-vest. Era strat de zăpadă la munte și măsura la ora 20 *-în platformele stațiilor meteorologice-* până la 269 cm în Munții Făgăraș, local în Moldova până la 26 cm și izolat în Transilvania până la 21 cm. La ora 6, temperatura aerului avea valori cuprinse între -3 grade la Joseni și Întorsura Buzăului și 5 grade la Sulina, Sfântu Gheorghe-deltă, Titu, Videle, București-Băneasa și București-Afumați.

**La Bucureşti,** vremea s-a răcit semnificativ față de ziua precedentă, devenind deosebit de rece. Temperatura maximă a fost de 4 grade la Afumați și de 5 grade la Filaret și Băneasa, valori cu până la 12 grade mai mici față de mediile multianuale.

Cerul a fost noros și temporar a plouat moderat cantitativ. Vântul a avut intensificări ziua, mai susținute în primele ore când rafalele au fost în general de 55...65 km/h, apoi a slăbit în intensitate. La ora 6 se înregistrau 4 grade la Filaret și 5 grade la Afumați și Băneasa.

**3. Prognoza meteorologică în intervalul 05.04.2023, ora 08.00 – 06.04.2023, ora 08.00**

**În ţara,** vremea se va menține închisă și deosebit de rece pentru această perioadă din an. Temporar se vor semnala precipitații -pe alocuri moderate cantitativ- în regiunile estice și sudice și pe arii restrânse în rest. În Dobrogea va ploua, în Oltenia și Muntenia vor predomina ploile, iar în celelalte regiuni precipitațiile vor fi mixte (predominant ninsori în Moldova, iar noaptea și în Transilvania și Maramureș). La munte va ninge. Vântul va sufla slab și moderat, cu intensificări temporare mai ales ziua în Moldova, Dobrogea și estul Munteniei unde rafalele vor depăși 55...65 km/h și pe arii restrânse 70...75 km/h, dar cu intensitate mai mică și pe arii restrânse și pe crestele montane (cu rafale de 55...65 km/h) și în regiunile vestice și sud-vestice. Temperaturile maxime se vor încadra între 0 și 9 grade, ușor mai ridicate în dealurile sudice, iar cele minime vor fi cuprinse între -3 și 4 grade. Izolat se va forma ceață.

**La Bucureşti,** vremea va fi închisă și rece pentru această perioadă din an. Temporar va ploua, iar vântul va sufla în general moderat.

Temperatura maximă se va situa în jurul valorii de 9 grade, iar cea minimă va fi de 1...3 grade.

**4. Buletin nivometeorologic pentru perioada 04.04.2023, ora 21- 05.04.2023, ora 21.**

**Masivul Făgăraş - risc 4 - MARE**

La peste 1800 m s-a depus prin acumulare în ultimele zile un strat consistent de zăpadă, ce depășește pe alocuri 50-60 cm, mai ales pe versanții nordici, peste stratul mai vechi, umezit și parțial înghețat în partea sa superioară pe fondul scăderii temperaturii. În profunzime regăsim straturi vechi, în general stabilizate. În apropierea crestelor se întâlnesc cornișe, iar pe văi și în zonele adăpostite sunt depozite însemnate de zăpadă. Va continua să ningă moderat. Pe pantele suficient de înclinate, zăpada recent depusă va putea aluneca în mod spontan peste cel vechi și compactat, ducând la declanșarea unor avalanșe de dimensiuni medii și izolat mari, riscul declanșării fiind amplificat la supraîncărcări oricât de slabe. În cazuri izolate se pot angrena și straturi mai vechi în avalanșe, iar acestea pot coborî și la altitudini de sub 1800 m.

S-au înregistrat ninsori importante și sub 1800 m, iar stratul de zăpadă este mai consistent pe versanții nordici. Va continua să ningă, iar stratul va continua să crească și aici. Pe pantele mai înclinate, stratul recent depus și umezit va putea aluneca peste zăpada mai veche sau peste sol, ducând la declanșarea de avalanșe mici și medii, riscul fiind amplificat la supraîncărcări.

**Masivul Bucegi - risc 3 - însemnat**

La peste 1800 m, peste vechiul strat de zăpadă, care era în mare parte stabilizat, s-a depus un nou strat de zăpadă, pe alocuri mai consistent în ultimele 24 de ore și care a acumulat în ultimele zile local peste 15-20 cm. În profunzime stratul de zăpadă este stabilizat, cu multiple cruste de gheață. În zona crestelor sunt cornișe, iar în zonele adăpostite acumulări mai însemnate. Pe pantele suficient de înclinate, vor fi condiții pentru alunecarea stratului nou-depus din partea superioară și pentru declanșarea unor avalanșe de dimensiuni mici și medii, riscul fiind prezent atât spontan, cât și la supraîncărcări ale stratului.

La altitudini mai mici de 1800 m, stratul de zăpadă a crescut, fiind depus peste stratul vechi și înghețat, de mici dimensiuni, sau peste sol în zonele unde nu mai era strat de zăpadă. Vor fi condiţii pentru declanșarea unor avalanșe de dimensiuni mici și izolat medii la altitudini de peste 1500 m.

**Masivul Rodnei - risc 3 - însemnat**

La peste 1800 m altitudine s-au înregistrat ninsori moderate, care au depus local 10-15 cm în ultimele 24 de ore, peste zăpada mai veche, ce mai are în profunzime zone cu rezistență scăzută și care prezintă o crustă de gheață în partea sa superioară, formată prin înghețarea zăpezii umezite în zile precedente odată cu scăderea temperaturii. Va continua să ningă moderat. Pe văi și în zonele adăpostite se mențin depozitele însemnate de zăpadă, ce pot depăși pe alocuri 2 m. În zona crestelor se întâlnesc cornișe. Pe pantele suficient de înclinate și pe văile unde sunt depozite însemnate de zăpadă, straturile superioare de zăpadă recentă pot aluneca izolat în mod spontan peste cele vechi și mai compacte, ducând la declanșarea de avalanșe de dimensiuni medii, riscul fiind amplificat și prezent însă mai ales la supraîncărcări.

La altitudini mai mici de 1800 m, stratul de zăpadă mai vechi a înghețat și s-a mai stabilizat. Peste acesta s-a depus un strat nou zăpadă, izolat consistent. Pe pantele suficient de înclinate, se pot produce avalanșe de dimensiuni mici și izolat medii la peste 1600 m, prin alunecarea stratului cu rezistență mai redusă din partea superioară peste cel vechi și înghețat, riscul declanșării acestora fiind amplificat la supraîncărcări.

**Masivul Parâng-Şureanu - - risc 4 - MARE**

La peste 1800 m a nins consistent în ultimele 24 de ore, iar în ultimele zile s-au acumulat local peste 40-50 cm de zăpadă. În profunzime întâlnim stratul vechi și compact, cu cruste de gheață în interior. Pe pantele suficient de înclinate, stratul de zăpadă recent depus din partea superioară va putea aluneca peste cel vechi și compact, ducând la declanșarea spontană a unor avalanșe de dimensiuni medii și izolat mari, riscul fiind amplificat la supraîncărcări oricât de slabe. În apropierea crestelor va exista riscul ruperii cornișelor.

La altitudini mai mici de 1800 m s-au înregistrat ninsori importante, care s-au depus peste sol sau peste zăpada mai veche din zonele mai înalte, ce era bine compactată. Stratul de zăpadă proaspăt depus e umezit și va continua să ningă. Pe alocuri, vor fi condiţii pentru declanșarea unor curgeri sau avalanșe de dimensiuni mici și izolat medii la peste 1600 m, atât spontan, cât mai ales la supraîncărcări.

**Muntii Ţarcu-Godeanu - risc 3 - însemnat**

La peste 1800 m, în partea superioară s-au acumulat local 15-20 cm de zăpadă în ultimele zile, peste stratul mai vechi, umezit și înghețat pe fondul răcirii vremii. Spre bază, straturile vechi sunt stabilizate în mare parte, cu cruste de gheață în interior. În zona crestelor sunt cornișe, iar pe văi și în zonele adăpostite se mențin depozitele mai însemnate de zăpadă. Va mai ninge și în următorul interval și stratul va mai crește ușor. Pe pantele suficient de înclinate, se pot declanșa spontan avalanșe de dimensiuni medii prin alunecarea zăpezii nou-depuse peste stratul vechi și compact, riscul declanșării avalanșelor fiind amplificat la supraîncărcări.

La altitudini mai mici de 1800 m, se întâlnește un strat de zăpadă recent depus, local consistent, și care va continua să crească ușor. În special între 1600 și 1800 m, unde zăpada este mai mare, se pot declanșa avalanșe de dimensiuni mici și izolat medii, riscul declanșării acestora fiind amplificat la supraîncărcări.

**Masivul Călimani-Bistriţei-Ceahlău - risc 3 - însemnat**

La peste 1800 metri, în partea superioară se întâlnește un strat consistent de zăpadă depus recent peste stratul vechi, umezit și înghețat în partea superioară în urma scăderii temperaturii. Ninsorile au fost mai însemnate în masivele Călimani și Bistriței, acolo unde și riscul este mai însemnat. Va continua să ningă, iar stratul va înregistra creșteri, mai însemnate cantitativ în masivul Ceahlău, generând și aici treptat o creștere de risc. Pe pantele suficient de înclinate se pot declanșa avalanșe de dimensiuni mici și medii, prin alunecarea stratului de zăpadă din partea superioară, cu rezistență relativ scăzută, peste cel vechi și înghețat, atât spontan, cât mai ales la supraîncărcări.

A nins moderat și la altitudini mai mici de 1800 de metri, iar zăpada s-a depus peste stratul vechi, umezit și parțial înghețat spre bază. La peste 1600 m, pe pantele suficient de înclinate, stratul nou-depus și cu rezistență redusă, din partea superioară, va putea aluneca peste cel vechi și înghețat, atât spontan, cât mai ales la suprasarcini, ducând la declanșarea unor avalanșe de dimensiuni mici și medii.

**Masivul Vladeasa-Muntele Mare - risc 2 - moderat**

Ninsorile din ultimele 24 de ore au depus un nou strat de zăpadă, ce depășește local 15 cm. Pe pantele suficient de înclinate, stratul superior proaspăt depus poate aluneca peste cel întărit aflat dedesubt, ducând la declanșarea unor curgeri superficiale sau a unor avalanșe de dimensiuni mici sau medii, riscul fiind amplificat la supraîncărcări..

**PROGNOZA VREMII ÎN INTERVALUL 04.04.2023, ora 21 - 05.04.2023, ora 21:**

Vremea va fi închisă și rece. Cerul va fi mai mult noros. Pe arii relativ extinse va ninge, iar cantitățile de apă vor mai depăși pe arii restrânse 10...15 l/mp, în special în Carpații Orientali. Vântul se va reduce în intensitate și va mai avea intensificări de 55-65 km/h în zonele înalte montane, viscolind trecător zăpada pe creste. Local se va semnala ceață, asociată și cu depunere de chiciură.

**Temperaturi prognozate în intervalul 04.04.2023 ora 21 - 05.04.2023 ora 21:**

**Peste 1800 m: temperaturi minime**: -11…-8 grade **temperaturi maxime**: -6…-3 grade

**Sub 1800 m: temperaturi minime**: -9… -5 grade **temperaturi maxime**: -4… 1 grad

**Vânt la peste 2000 m:** din sector estic și nordic, cu viteze temporare de 55-65 km/h.

**Altitudinea izotermei de 0 grade**: între 300-1000 m, cu cele mai ridicate valori în Carpații Meridionali și cu cele mai scăzute în nordul Carpaților Orientali

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

La nivelul fondului forestier de stat nu s-au înregistrat incendii sau doborâturi de vânt.

**APM Dâmbovița** informează că în data de 04.04.2023, ora 15.20, s-a produs o poluare accidentală a solului cu un amestec de 50 litri apă de zăcământ și apă din precipitații pe o suprafață de cca. 4 mp, cauzată de coroziunea conductei de injecție de la Parc 5 Potlogi la Parc 1 Vânători, localitatea Potlogi, județul Dâmbovița, aparținând OMV Petrom SA.

Echipa de intervenție s-a deplasat la fața locului, unde a luat următoarele măsuri:

 - a oprit pomparea

 - a izolat zona afectată

 - a remediat conducta

 - a curățat terenul afectat

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

DIRECȚIA COMUNICARE